En el marc dels esforços de la UE per fer front a la pandèmia de la COVID-19, l'Institut Europeu d'Innovació i Tecnologia (EIT) ha anunciat el resultat de la convocatòria de la Iniciativa de resposta a la crisi de l'EIT: un total de 60 milions d'euros per a 207 projectes empresarials i d'innovació de trenta-dos països.
En el marc dels «projectes de resposta a la pandèmia», hi ha seixanta-dos projectes d'innovació duts a terme per 212 socis de vint-i-cinc països que estan desenvolupant solucions als reptes relacionats amb la COVID-19.
Entre els projectes seleccionats n'hi ha cinc que compten amb participació d'empreses o institucions catalanes:
Socis: Hospital Clínic de Barcelona (ES), Erasmus University Medical Center Rotterdam (NL), Fundació Clínic per a la Recerca Biomèdica (ES), Institut Català de la Salut (ES), Katholieke Universiteit Leuven (BE), Fundació Institut d'Investigació en Ciències de la Salut Germans Trias i Pujol (ES), Fundació per la Docència i Recerca Mútua Terrassa (ES).
Innovació: Un centre virtual de control per a pacients que han donat positiu de la COVID-19 que estarà supervisat per un expert especialista en malalties infeccioses.
L'expert, de manera unilateral, pot valorar, validar o augmentar el pla de tractament del pacient per tal d'optimitzar-ne els resultats i derivar els pacients més greus perquè rebin atenció especialitzada de manera prioritària.
Els coneixements que s'obtinguin sobre les necessitats dels diversos pacients conformaran un algoritme d'intel·ligència artificial que farà prediccions sobre quins pacients tenen més probabilitat de desenvolupar els símptomes més greus.
Socis: Hospital Sant Joan de Déu (ES), CIM UPC (ES), BCN 3D (ES), Fundació Sant Joan de Déu (ES)
Innovació: CAR3D dissenyarà, desenvoluparà i validarà màscares reutilitzables i altres EPIs que compleixin les especificacions de la UE i en facilitarà els dissenys a través d'una plataforma de referència.
En resum, millorarà la capacitat de la UE per respondre millor a la crisi de la COVID-19 i les crisis futures.
Innovació: RobinFood donarà una nova vida a una gran quantitat d'excedents d'hortalisses que s'han generat a causa de la pandèmia i els transformarà en sopes ben nutritives.
La sopa es distribuirà a persones en risc d'exclusió social a Bèlgica, els Països Baixos i Espanya.
Innovació: FutureMob proposa cada mes un repte de mobilitat a partir d'un plantejament de ludificació d'utilitat demostrada desenvolupat per Ciclogreen.
El projecte es durà a terme mitjançant una aplicació mòbil i una pàgina web en què els ciutadans i les empreses obtindran punts per treballar des de casa, gestionar la seva mobilitat i fomentar alternatives sostenibles que neutralitzin la COVID-19.
La iniciativa té el suport de Lobelia, que ha desenvolupat amb l'institut neerlandès de meteorologia un servei de qualitat de l'aire que proporciona les concentracions d'NO 2 i PM a nivell de carrer en temps real.
El servei funciona a la ciutat de Barcelona i s'ampliarà a la seva àrea metropolitana, de manera que s'hi incorporarà una opció per reduir el risc de COVID-19.
La mobilitat de l'economia també hi té cabuda, ja que es permetrà que els petits comerços locals promoguin els seus productes a l'aplicació i al web de franc.
Això també contribuirà a reduir les emissions de diòxid de carboni i els costos de transport derivats de la logística de l'últim quilòmetre.
Socis: University College of London (UK); Societat Fraunhofer per a la Promoció de la Recerca Aplicada (DE); Ajuntament de Copenhagen (DK); Ajuntament de Sabadell (ES); Studio Profondo (IT); Pixel Mill (UK).
Innovació: Millora de les intervencions relatives a la COVID-19 en l'entorn urbà, com ara programes de foment de la mobilitat amb bicicleta o a peu.
RAPID farà servir sistemes de construcció ràpida de prototipus en 3D per ajudar a la presa de decisions de les autoritats locals i la participació ciutadana sobre canvis i intervencions en l'entorn urbà en resposta a les restriccions de mobilitat generades per la COVID-19, les fases de desescalada i la necessitat de respectar la distància física
L'«instrument de suport a les empreses» permet finançar 145 empreses emergents, empreses en desenvolupament i pimes de vint-i-tres països que s'han vist molt afectades per la crisi de la COVID-19.
Entre les empreses seleccionades n'hi ha dues establertes a Catalunya, es tracta de Mowoot i Recircula.